Դեյվ Ջերդեն

**Դեյվ Ջերդեն** (՝ Dave Jerden; ), ամերիկացի երաժշտական պրոդյուսեր և հնչյունային ինժեներ, ով առավել հայտնի է *Talking Heads*, *Public Image Limited*, *Rolling Stones*, *Alice in Chains* և *The Offspring* խմբերի հետ աշխատանքով։

## Կենսագրություն
Դեյվ Ջերդենը ծնվել է երաժշտական ընտանիքում, նրա հայրը բաս կիթառահար էր։ 14 տարեկանում Ջերդենը սկսել է նվագել տեղական *Praying Mantis* երաժշտական խմբում, հայրը նրան *[[Ֆենդեր|Fender]]* բաս կիթառ է գնել։ Ավելի ուշ Ջերդենը նվագել է *Electric Circus* խմբում՝ վոկալիստ Լանա Հեյլի հետ միասին, ով Ալան Հեյլ Կրտսերի դուստրն է, որը հայտնի է «Գիլիգանի կղզին» հեռուստասերիալից։ Նա ցանկանում էր հնչյունային ինժեներ դառնալ, քանի որ շատ ժամանակ էր անցկացնում հոր հետ ստուդիայում, և 25 տարեկանում ընդունվել է *University of Sound Arts*՝ երաժշտական կրթություն ստանալու համար։

## Կարիերա
Դպրոցն ավարտելուց հետո Ջերդենը Կալիֆոռնիայում իր հին ընկեր Դագ Փերիի հետ միասին բացեց *Smoketree* ստուդիան։ Յոթ ամիս անց Ջերդենը փոխեց աշխատանքը և տեղափոխվեց *Redondo Pacific* ստուդիա, իսկ ավելի ուշ հայտնվեց *Eldorado Recording Studios*-ում։

*Eldorado Studios*-ում Ջերդենը որոշ ժամանակ միակ հնչյունային ինժեներն էր, այդ պատճառով նա ստիպված էր շատ աշխատել։ Նա զբաղվում էր տարբեր ոճերով, ներառյալ քանթրի, դիսկո և ռոք երաժշտություն։ Ստուդիայում մեկ տարի աշխատելուց հետո Ջերդենը ծանոթացավ Բրայան Ինոյի հետ։ Ինոն տպավորված էր Ջերդենի աշխատանքով և որոշեց օգտվել ստուդիայի ծառայություններից՝ Դեյվիդ Բիրնի հետ համատեղ ալբոմ ձայնագրելու համար՝ *My Life in the Bush of Ghosts*։ Ալբոմի աշխատանքներն ավարտելուց անմիջապես հետո Ինոն զանգահարեց Ջերդենին և առաջարկեց շարունակել համագործակցությունը *Talking Heads*-ի հետ։ Ջերդենը համաձայնեց։ Այսպես ծնվեց *Remain in Light* ալբոմը։

*My Life in the Bush of Ghosts*-ի հաջողությունից հետո Ջերդենի հետ կապ հաստատեց ջազային դաշնակահար Հերբի Հենքոքի ներկայացուցիչը։ Ջերդենը ծանոթացավ Հենքոքի հետ ձայնագրման ժամանակ, որը ձախողվեց։ Այնուամենայնիվ, Ջերդենին հրավիրեցին աշխատելու Հենքոքի հաջորդ ալբոմի վրա Բիլ Լասվելի հետ միասին։ Ձայնասկավառակը ստացավ անվանում և մեծ հաջողություն ունեցավ։ «*Rockit*» սինգլը ստացավ «Գրեմմի» մրցանակ «R&B կատարում» անվանակարգում, իսկ տեսահոլովակը՝ մի քանի MTV մրցանակներ։

Rolling Stones-ի *Dirty Work* ալբոմի վրա աշխատանքն ավարտելուց հետո, նրա ղեկավարը հայտնեց, որ շատ երաժիշտներ կցանկանային, որ նա արտադրեր իրենց ձայնագրությունները։ Ջերդենը բախտ է ունեցել աշխատել մի քանի հաջողակ պրոդյուսերների հետ որպես ձայնային ինժեներ, այնպես որ նա շատ բան է սովորել նրանցից։ Սկզբում նա կատարում էր նման աշխատանք անգիտակցաբար, երբ անփորձ պրոդյուսերները չէին կարողանում օգնել կատարողներին։ Ի վերջո նա ամբողջությամբ անցավ պրոդյուսերական գործունեության։

1980-ականների վերջում Ջերդենը պրոդյուսերություն էր անում այլընտրանքային ռոք խմբերի հետ։ *Jane's Addiction*-ի *Nothing's Shocking* (1988) և *Ritual de lo Habitual* (1990), ինչպես նաև *Alice in Chains*-ի *Facelift* (1990) և *Dirt* (1992) ալբոմները Ջերդենին համաշխարհային փառք բերեցին։ Ջերդենի նշանակալի աշխատանքների թվում են *Anthrax*-ի «*Sound of White Noise*»-ը (1993) և *The Offspring*-ի «*Americana*»-ն (1998)։

2000-ականներին Դեյվ Ջերդենը դադարեցրել է իր ակտիվ գործունեությունը՝ ժամանակ առ ժամանակ շարունակելով արտադրել առանձին աշխատանքներ՝ ժամանակի մեծ մասը փորձարկելով ձայնագրման նոր եղանակներ։ Ջերդենը համատեր է Կալիֆորնիա նահանգի Բերբանք քաղաքում գտնվող *Tranzformer Studios*-ի։

Ջերդենի վերջին աշխատանքը 2015 թվականին լույս տեսած *The Shrine* խմբի *Rare Breed* ալբոմն էր:

Մահացել է 2025 թվականի փետրվարի 5-ին Լոս Անջելեսում 75 տարեկան հասակում։

## Ծանոթագրություններ

Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ